Neal's Yard Remedies Soothing Starflower Cleansing Milk -Puhdistusmaito Herkälle Iholle | Jolie\nEtusivu > Tuotteet > Ihotyypit ja -ongelmat > Couperosa > Neal’s Yard Remedies Soothing Starflower Cleansing Milk -Puhdistusmaito Herkälle Iholle\nHellävärainen puhdistusvoide pesee kasvot kuivattamatta tai ärsyttämättä ihoa. Se puhdistaa päivän aikana ihon pintaan kertyneen lian jättäen ihon pehmeäksi.\nTämä hellävärainen puhdistusvoide pesee kasvot kuivattamatta tai ärsyttämättä ihoa. Se puhdistaa päivän aikana ihon pintaan kertyneen lian ja ilmansaasteet jättäen ihon pehmeäksi. Rauhoittava rohtopurasruoho ja lakritsinjuuri yhdessä viilentävän aloe veran ja suojaavan alppitähden kanssa muodostavat tästä puhdistusmaidosta erityisesti herkälle iholle sopivan kasvojen puhdistajan.\nLaita puhdistusmaitoa vanulapulle ja pyyhi kasvot huolellisesti läpi. Huuhtele lämpimällä vedellä. Käytä yhdessä Soothing Starflower Daily Moisture -Rauhoittavan Kasvovoiteen kanssa.\n49,50 € 29,70 € Lisää ostoskoriin\nPerusputsari hyvällä hinta-laatu suhteella. Silmämeikki vaatii pari pesukertaa. Ei ärsytä herkkää ihoa.\nhinta-laatusuhde kohdillaan ja tuote levittyy helposti iholle.Tuoksuton.


Tammikuun keitto numero 2 – Kiurunpesän keittiössä\n← Kasvista arkeen\nSoppa sulle, keitto mulle →\nTammikuun keitto numero 2\nPosted on 26.1.2014 by Keeve4\nTammikuu on Kiurunpesässä julistettu soppakuukaudeksi, ja teeman mukaisesti tällä viikolla hellalla on porissut sipulikeitto. Ohje löytyi Kaisa Isotalon ja Raija Kuittisen Kotiruokaa -kirjasta (2001).\nnoin 1 l kasvis- tai lihalientä\n(tai noin 1 l vettä ja liemivalmistetta)\n½–1 tl timjamia\n(4 viipaletta vaaleaa leipää)\nKuumenna rasva kattilan pohjalla ja hauduta viipaloitu sipuli ja hienonnettu valkosipuli pehmeäksi ja läpikuultavaksi. Lisää vesi, suola, laakerinlehti ja hiven pippuria. Anna keiton kiehua hiljalleen noin 20 minuuttia. Mausta lopuksi timjamilla ja tarkista maku.\nSipulikeitto tarjoillaan usein kuorrutettuna. Jaa keitto annoskulhoihin ja pane kuhunkin kulhoon paahdettu leipäviipale tai pannulla paahdettuja leipäkuutioita ja juustoraastetta. Kuorruta keittoannokset grillissä tai uunissa 275 asteen lämmössä kullanruskeiksi.\nHöystä keitto voimakkaan makuisella sulatejuustolla tai sinihomejuustolla ja kermalla.\nOhje on hieman hämmentävä, kun ainesosaluettelossa ei mainita suolaa ja sitten sitä pitäisi kuitenkin laittaa keittoon veden kanssa. Onkohan tässä vain tullut kirotus-/ajatusvirhe, ja suolan sijasta pitäisi lukea lisää kasvisliemi? Muuten ohje on simppeliltä ja helppo noudattaa.\nTein tuon juustoisen version, sillä ajatuksena oli syödä keittoa useampana päivänä, eikä joka päivä jaksa kuorrutella keittoa. Laitoin Koskenlaskija Voimakasta noin 2/3 paketillista, ehkä sitä olisi voinut laittaa vielä enemmänkin, sillä maku jäi hieman vajaaksi. Soppa jäi sen verran juoksevaksi juustonkin kanssa, ettei se todellakaan kaivannut kermaa enää joukkoonsa. Sipulikeitosta tuli hyvää, just sopivaa yksinkertaista arkiruokaa. Sipuli on kyllä jännä raaka-aine, kun tarpeeksi haudutettuna sen maku muuttuu niin paljon. Hieman keitto kyllä kaipasi kuorrutusta, rapsakkaa pintaa, jonka läpi lusikka painautuu kauhaisemaan sipulia ja lientä leipäpalan ja juuston kaveriksi.\nKategoria(t): Keitto, Pääruuat Avainsana(t): keitto, sipuli, sipulikeitto. Lisää kestolinkki kirjanmerkkeihisi.\nOne thought on “Tammikuun keitto numero 2”


PB: Hvitträskin tuho | Päivän Byrokraatti\nPB: Hvitträskin tuho\navohakkuut, Hvitträsk, Museovirasto, Senaatti-kiinteistöt\nn saavat Museovirasto ja Senaatti-kiinteistöt, jotka ovat maalanneet suomalaisen kansallismaiseman päälle isolla harmaalla pensselillä ja kaataneet ikimetsän Hvitträskin edustalta.\nVirastojen ratkaisu tuli puun takaa, sillä Hvitträsk on Kirkkonummella sijaitseva tunnelmallinen ja historiallisesti arvokas vierailukohde, jonka rakennuttivat vuosina 1901-1903 arkkitehtilegendat Herman Gesellius, Armas Lindgren ja Eliel Saarinen. Hirsistä ja luonnonkivistä kansallisromanttiseen tyyliin rakennetuissa rakennuksissa oli sekä arkkitehtitoimisto GLS:n työtiloja, että Saarisen ja Lindgrenin perheiden kodit.\nSaarisen perhe asui tässä osassa Hvitträskin rakennuksia. Talo on nykyään kaikille avoin museo. Hvitträskissä on myös hyvä kahvila ja ravintola.\nTänä keväänä tämän upean monumentin ympäristö on suurin piirtein tuhottu.\nOppaiden kertoman mukaan virastot olivat teettäneet tutkimuksen puuston kunnosta, ja kaataneet kaikki huonokuntoisina pitämänsä.\nNykyisessä turvallisuushysteriassa tuloksen voi arvata. Kun virkamieheltä kysytään, millainen puu voi olla vaarallinen, kaatotuomio tulee kaikille sellaisille rungoille, joita ei ole vahvistettu teräksellä ja betonilla, tai jotka ovat yli kaksi metriä korkeita ja kasvattavat turvallisuutta vaarantavia ulokkeita eli oksia.\nYhdessä kansamme kauneimmista luomuksista metsänparannustyöt ovat menneet avohakkuuksi, sillä silmämääräisesti arvioiden alueelta on kaadettu n. 90 prosenttia puista.\nTästä ei nähnyt ennen järvelle.\nHerätys virastot, se on vanha metsä. Tai siis oli. Jos virkamies ei ole koskaan kävellyt kuin talousmetsässä 30-vuotiaiden runkojen keskellä, jo Esplanadin puiston puut herättävät kauhua romanttisella sääntelemättömyydellään. Ei metsän pidä olla steriili, EU-standardit täyttävä turvallisuustestattu ympäristö, vaan siellä kettu menee koloon ja kelo kaatuu myrskytuulella punarinnan niskaan.\nNyt on tietysti myöhäistä katua, tuhottua maisemaa ei saa enää koskaan takaisin.\nHakatut rungot olivat reilusti yli satavuotiaita, sellaista silmiä hivelevää kalevalaista satumetsää, jonka innoittamana Eliel Saarinen pystytti taiteilijakotinsa kukkulan laelle. Hän kertoi, että rakennusten muotokieli keskusteli luonnon kanssa, ja että hän sai talon materiaaleihin ja rakenteeseen innoituksen ympäröivästä metsästä. Asiat oli Saarisen mukaan nähtävä sijoitettuina ympäristöönsä: “Tuoli huoneessa, huone talossa, talo naapurustossa, naapurusto kaupunkisuunnitelmassa.”\nNyt tuo dialogi on muuttunut monologiksi ja metsikössä sopii kantojen keskellä kertoa enää korkeintaan sellaisia satuja, jotka päättyvät onnettomasti.\nHakatun metsän läpi kulki polku Eliel Saarisen haudalle.\nPäivän Byrokraatti ottaa selvää, kuka on tämän onnettoman päätöksen takana, ja millaisin perustein Hvitträskin ympäristö on menty tuhoamaan.\nKirjoitamme asiasta lisää myöhemmin ja koetamme saada myös haastateltavaksi päätöksen tekijän. Autuaita ovat puupäät, sillä he eivät huku.\nTämä asia on paljon isompi kuin Päivän Byrokraatin normaalit (ja nekin usein tärkeät) uutiset.\nAidosti toivon että tässä asiassa saadaan päitä vadille. JOSSAIN KOHDASSA on pakko saada takaisin se perinne että päättäjällä on Ajatteluoikeus, Ajattelukyky, AjatteluVELVOLLISUUS, ja silloin kun pykälät näyttäisivät yksittäisessä asiassa johtavan lain HENGEN vastaiseen tulokseen, kysytään esimiehiltä ja heidän esimiehiltään, ja ellei asia aukea niin lopulta ministeriltä. (Ja jos tämäkään ei tajua, niin hän sitten kysyy hallitukselta kokonaisuutena.)\nTästä pitäisi tehdä niin iso ja kuuluisa ja verta vuodattanut (eli joku sai potkut) ennakkotapaus, että seuraavat byrokraatit ymmärtävät ottaa ihan TAVAKSI mietiskellä kokonaisuutta, eikä vain soveltaa pilkkuja.\nHävettää niin että on tippua silmät päästä.\n3.5.2015 klo 01:50\nKommentoit ihan oikeaa asiaa. Virkamiehellä on harkintavalta, eikä sen käytössä näytä painavan nykyään mikään muu peruste kuin virkamiehen oman persuksen suojelu. Tässäkin on perusteena hyvin todennäköisesti ollut se, että hakataan alas kaikki, mistä teoriassakin voi syntyä jollekin vaaraa, niin eipä ole kukaan osoittamassa laskua virastomme suuntaan.\nPaikan päällä näyttää muuten vielä paljon pahemmalta, kuin mitä kuvat pystyvät välittämään. Satoi kaatamalla, joten otin kuvat auton ikkunasta. Käyn paremman sään vallitessa kävelyreissun läpi alueen ja katson, miten pahaa tuho on alempana rinteessä.\nSeuraavaksi kuitenkin hankimme kopiot kaikista asiaan liittyvistä asiakirjoista ja etsimme vastuutahon.\n3.5.2015 klo 09:09\nKerrassaan käsittämätöntä. Olen sitä mieltä, että tästä täytyy todellakin vetää joku henkilö vastuuseen. En ehdi käydä paikalla, mutta pahalta näyttää jo kuvien perusteella. Hölmöläisten maasta.\n4.5.2015 klo 11:21\nKuvista voisi päätellä, että kaadetut puut ovat kuusia, ja männyt jätetty pystyyn.\nOlen selvittänyt erään ylitiheän, suuria kuusia täynnä olevan metsän harventamista. Kunnan vastaus oli se, että jos kuusia alkaa harventamaan, ne pitää kaataa kaikki, koska muuten pystyyn jätetyt kuuset kaataa myrsky. Männyt voi sen sijaan jättää pystyyn.\nEli vaihtoehdot olivat: joko ei tehdä mitään harvennusta, tai kaikki kuuset nurin.\nMahdollisesti tässäkin ollut kyse tämän tyyppisestä tilanteesta.\n4.5.2015 klo 11:33\nItse asiassa aika oivaltava kommentti. Tuota lähestymiskulmaa emme ole tulleet ajatelleeksikaan.\nJoka tapauksessa, tilailemme tästä kopioita päätöksestä ja tutustumme tarkemmin taustoihin. Pyrimme myös jututtamaan virastojen virkamiehiä, ja sittenhän ne päätöksen perustelut selviävät. Raportoimme myöhemmin lisää.\n4.5.2015 klo 16:08\nJos haluatte ympäristölakimiehen kommentteja viranomaisen päätöksistä tai antamista niin voitte lähettää ne ilmoittamaani sähköpostiosoitteeseen.\n6.5.2015 klo 13:09\nJa tarkalleen ottaen mikä on teidän kompetenssinne arvioida metsänhoitoa?\n4.5.2015 klo 14:21\nAmmatillisesti ei yhtään minkäänlainen, koska metsänhoitajia tai edes suurempimuotoisia omistajia ei palkintokomiteaan satu kuulumaan.\nSen sijaan kulttuuriympäristön arvoja katsomme olevamme hyvinkin kelpoisia kommentoimaan. Tuollaista paikkaa ei pidä hoitaa kuten talousmetsää, vaan periaatteella “mitä koskemattomampi, sitä koskemattomampi”. Puun pitää antaa rauhassa elää, kurjistua ja kuolla lopulta kaatuakseen tai keloutuakseen.\n4.5.2015 klo 16:11\nMetsää ei tarvitse hoitaa. Metsä hoitaa itsensä. “Metsänhoito” tarkoittaa taloudellista hyötymistä metsästä, ja siihen ei tarvitse kompetenssia vaan ahneutta.\n5.5.2015 klo 10:20\n“Metsää ei tarvitse hoitaa. Metsä hoitaa itsensä. ”Metsänhoito” tarkoittaa taloudellista hyötymistä metsästä, ja siihen ei tarvitse kompetenssia vaan ahneutta.”\nTämä on provokaatio, jonka faktuaalisuutta voi perustella vain semanttisella pyörittelyllä. Kyllä metsää tarvitsee hoitaa, perusteita on lukuisia eivätkä ne kaikki edes ole taloudellisia. Lisäksi on se pikku juttu, että se metsätalous ei ole pikku juttu Suomessa. Jos pitäisi valita, heitetäänkö roskiin postmoderni taide vai metsänhoito, niin rukoilen että se on postmoderni taide. Metsätaloudella nimittäin rahoitetaan niin iso osa hyvinvointivaltion taidetukiaisista.\n6.5.2015 klo 16:17\nMiten metsä pärjäsi ne muutaman sata miljoonaa vuotta ennen ihmisen metsänhoitoa?\n6.5.2015 klo 16:56\nMuseoviraston Kuvakokoelmiin digitoiduissa kuvissa ei ole kovin kaukaista Hvitträskin ympäristöä, eli sen dokumentointi ei ollut Loja Saariselle tärkeää? Pihasta otetun kuvan (https://www.kuvakokoelmat.fi/pictures/view/HK19560804_23 ) taustalla en hahmota “ikimetsää” ja jos nyt kaadettiin “yli satavuotiaita” puita ne olivatkin tuolloin vielä nuoria ja vaativat menestyäkseen valoa ympärilleen.\n5.5.2015 klo 06:12\nKaisa Kyläkoski: Eikö tämä ole erämainen maisema? Katso isossa koossa ja zoomaa.\nNykyinen hakkuu on tämän maiseman tuho. Sieltä kaadettiin myös yli 200 vuotta vanhoja kuusia, jotka olivat satavuotiaita jo silloin, kun Hvitträskin taloja vasta rakennettiin.\nTässä lisää: https://www.kuvakokoelmat.fi/pictures/view/HK19700502_402\nNiemikin on ollut metsäinen, toivottavasti se ei ole tuholistoilla. https://www.kuvakokoelmat.fi/pictures/view/HK19560804_40\nMyös jakamassasi kuvassa näkyy korkeaa kuusikkoa kuvan oikeassa laidassa. Enää sitä ei ole.\n5.5.2015 klo 11:16\nKyllä asia on harvinaisen kaksijakoinen: Museoviraston kohteen ympäristössä pitäisi kaataa puita varovaisesti ja pitäen pitkää aikaväliä silmällä, siis ajoissa.\nToisaalta tiheää kuusikkoa ON vaarallista lähteä harventamaan, lopputulos on helposti runsaasti myrskyssä kaatuneita puita. Vaikka kuusikkoa voi pitää “komeana” kaukaa katsottuna, niin aika objektiivisesti sen voi myös nähdä ankeana maisemanpilaajana, jonka alla ei kasva juuri mikään kukkakasvi. Täysikokoisen tiheän kuusikon läpi ei järvimaisema näy. Kun Hvitträsk rakennettiin, puut olivat merkittävästi pienempiä ja minusta kokonaisuutena kauniimpia. Paikan henki korjaantuu ehkä sukupolvessa, siis 30 vuodessa, mutta ankea kuusikko tulee vasta 60 vuoden kuluttua, jos sellainen päätetään kasvattaa.\nOttamatta kantaa onko tämä puiden kaataminen väärin vai oikein vai jotain siltä väliltä, niin eniten ihmetyttää miksi hemmetissä Yle tähän tapaukseen liittyen pyytää Greenpeacen mielipidettä.\nEi Greenpeace ole mikään kulttuuriympäristön suojelujärjestö tai metsänhoitoyhdistys, vaan kansainvälinen, epädemokraattinen, korkean profiilin painostusjärjestö, joka kerää itselleen rahaa huomiohakuisilla projekteilla. Mielestäni on perusteetonta antaa Greenpeacelle kommentointitilaa tämäntapaisessa keississä, jossa on toteutettu Suomessa sinänsä luonnon suhteen täysin tavanomaista metsänhoitoa ja vahinko liittyy puhtaasti arkkitehtonisiin ja kulttuurihistoriallisiin arvoihin.\nIntressiryhmänä olisi voitu haastatella Ekometsätalouden liiton edustajia, joilta olisi varmasti saanut vinkkejä metsän pitämiseen peitteisenä.\n6.5.2015 klo 15:59\n21.7.2015 klo 05:13


Etusivulle Moottorikelkka on ajoneuvo, jota koskevat omat liikennesäännöt. Seuraavassa ohjenuora onnistuneen kelkkailuretken varmistamiseksi.\nKelkkailu on ennenkaikkea luonnossa liikkumista ja siellä selviytymistä. Luonnossa kelkkailija voi joutua yhtä hyvin avun antajaksi kuin avun saajaksi. Oikea varustus, suunnistustaito, hyvät tavat ja luonnon ehdoilla liikkuminen ovat vähintään yhtä tärkeitä asioita kuin ajoneuvon hallitseminen.\n1) Valmistelut varman päälle\nTutustu kelkkaasi ja tarkista ajovarusteesi. Varaudu sään ja kelin muutoksiin ja muiden auttamiseen. Mikäli olet maistissa, lähde vasta huomenna. Moottorikelkkailun promillerajat ovat samat kuin autoilijoillakin.\n2) Pysy ja pidä jäljellä\nKäytä kelkkailureittejä ja -uria. Hanki lupa muiden maille. Pysy porukassa ja pidä huoli jäljessä tulevista. Opettele kartta ja suunnistamisen taito. Ilmoita paluuaikasi, reittisi ja etapit. Kerro, miten Sinuun saa yhteyden.\n3) Jätä luonto rauhaan\nLiiku luonnon ehdoilla. Huolehdi roskista, pidä pienempää ääntä. Kunnioita eläimiä ja luonnon rauhaa. Vaali kasvustoa\n4) Ole aulis auttamaan\nTarkkaile ympäristöäsi, näytä omat aikeesi. Varustaudu auttamaan. Varmista avun saanti. Älä jätä itseäsi pulaan auttajana. Hyvät tavat luovat hyvän mielen itsellekin. Kehitä erätaitojasi.\n5) Jätä keli- ja pelivaraa\nAja maaston ja lumipeitteen mukaan. Älä anna tuntemattomankaan maaston yllättää. Vähennä vauhtia - näet kivet, kannot ja muhkurat ajoissa. Jää ei ole kilparata eikä kelkka vesien ylitystä varten. Silti puolet kelkkailun uhreista on hukkunut. Humalassa ei kelkalla selviä.\n6) Kehity kelkkailijana\nHarjoittele ajamista turvallisessa ympäristössä. Kartuta kelkkailijataitojasi. Mikäli kelkkailet säännöllisesti, liity kerhoon.\nMoottorikelkkaa saa kuljettaa maastossa 15 vuotta täyttänyt henkilö. Moottorikelkkailureitillä tai muulla tiellä ajettaessa tai tietä ylittäessä kuljettajalla tulee olla ajokortti. Maastossa liikkuminen moottorikelkalla vaatii aina maanomistajan luvan. Valtion omistamille maille luvan myöntää Metsähallitus. Moottorikelkkaa ei saa käyttää tiellä muutoin kuin tien tai sillan ylitykseen.\nMoottorikelkan suurin sallittu nopeus maastossa on 60 km/h ja jääpeitteisellä vesialueella 80 km/h. Mikäli kelkkaan on kytketty perävaunu, jossa kuljetetaan henkilöitä, suurin sallittu nopeus on 40 km/h. Suojakypärä on kelkkailijan tärkein turvaväline ja siksi se on määrätty pakolliseksi kuljettajalle ja matkustajalle.\nLisää tietoa moottorikelkkailusta Liikenneturvan sivuilta osoitteesta www.liikenneturva.fi . Tämän linkin kautta pääset suoraan Liikenneturvan moottorikelkkailija -oppaaseen. Opas on pdf muodossa, joten sinulla pitää olla asennettu koneellesi esim. Adobe Reader. Jos sinulla ei ole ohjelmaa, voit ladata sen ilmaiseksi Adoben www sivuilta.


Bella Hadid ylväänä iltapuvussa – rintavako varasti huomion – Stara\nBella Hadid ylväänä iltapuvussa – rintavako varasti huomion\nViihdeuutiset 19.5.2017, 14:00 · Stara.fi\nNew Yorkissa Metropolitanin taidemuseossa järjestettiin juuri Art of The In-Between -gaalailta, joka tunnetaan myös nimellä Met Gala. Gaalassa nähtiin paljon pukuloistoa ja erikoisia asuvalintoja, ja muun muassa Bella Hadid päätti saapua juhliin läpikuultavassa asussa. Nyt hänet on ikuistettu myös Ranskan Cannesissa elokuvanjuhlilla.\nBella kuvattiin hänen saapuessaan Ismael’s Ghosts -elokuvan juhlien punaiselle matolle Cannesin elokuvajuhlien avajaisgaalassa.\nSupermalli oli pukeutunut upeaan valkoiseen iltapukuun, jonka avonainen etuosa paljasti melkoisen paljon hänen rintamustaan. Taannoin poptähti The Weekndistä eronnut kaunotar oli yksi avajaisillan kuvatuimmista vieraista.


Varmista toimeenpanokykysi -verkkoluento — Verkkoluennot\n<iframe style="width:300px;height:360px" src="https://holvi.com/shop/ssG6kB/product/b76181f632380065182d56d87161df0a/embedded/" frameborder="0"></iframe>\nVarmista toimeenpanokykysi -verkkoluento\nLuento antaa käytännönläheistä tietoa ja pohdittavaa kolmesta pääteemasta: 1) Mitä on toimeenpanokyky? 2) Mitä hyötyä siitä on liiketoiminnalle ja organisaatiolle – siis meille kaikille? 3) Miten toimeenpanokykyä voi kehittää?\nLuennon kaikkiin osuuksiin liittyy tehtäväkysymyksiä, jotka auttavat sinua tai organisaatiotasi oivaltamaan ja löytämään konkreettisia askeleita tavoitteesta toimintaan ja suunnitelmasi toteutumiseen. Luento sopii sekä asiantuntijoille että johtotehtävissä toimiville.\nLuennon kokonaiskesto on n. 24 minuuttia ja seuraat sitä pääosin visuaalisen videokalvoesityksen kautta. Asiantuntijoina videolla keskustelevat kokeneet yritysvalmentajat Katriina Karkulehto (www.onniaservices.fi/katriinakarkulehto) ja Ellen Lindell (www.ellenlindell.fi).\nVideon linkin saat sähköpostiisi tilausvahvistuksen yhteydessä. Linkki ja salasana on henkilökohtainen ja sisällön jakaminen eteenpäin on tekijänoikeuslain nojalla kiellettyä. Video on katsottavissasi 30 vrk ostotapahtuman jälkeen. Tilaus on sitova eikä sitä voi peruuttaa, sillä tämä digitaalinen palvelu toimitetaan tilausvahvistuksen yhteydessä.\nTyöhyvinvoinnin, johtajuuden ja organisaation kehittämisen valmentavat verkkoluennot laadukkaasti toteutettuina.\nVerkkoluennot terms & conditions


Tontit - Pielavesi\nEtsinnässä tontti omalle kodille tai yritykselle? Kiinnostaisiko rivitalon rakentaminen? Tutustu tonttitarjontaamme tällä sivulla!\nTonttien pinta-alat vaihtelevat 3700 - 5000 m²:n välillä. Tonttien rakennusoikeus on 15 % tontin pinta-alasta ja rakennusoikeudet vaihtelevat 550 - 750 m² välillä.\nTontille saa rakentaa yhden yksi tai kaksi kerroksisen asuinrakennuksen, 30 m² rantasaunan ja muita talousrakennuksia. Asuinrakennus tulee sijoittaa noin 40 m päähän rannasta ja rantasaunan tulee olla vähintään 15 m päässä rannasta.


Ilves 2020 - Keltavihreä Tampere - Sivu 19 - FutisForum2\n14.07.2020 klo 16:02:18\nKirjoittaja Aihe: Ilves 2020 - Keltavihreä Tampere (Luettu 213028 kertaa)\nVastaus #450 : 22.03.2020 klo 14:49:48\nJos Sakselan lasinilkat sattuvat vaan kestämään.\nIloissani katselin hänen menoaan sen melkein kokonaisen ottelun verran, mitä hän on ehti Ilveksessä olemaan kentällä. Toivotaan toki Ilveksen kannalta parasta, mutta tällä hetkellä luottoni Sakselan ehjänä pysymiseen ei ole kovin vahva.\nVastaus #451 : 22.03.2020 klo 15:18:34\nRekimiehellä on kuitenkin kokemusta noiden polvivammojen kuntoutuksesta, joten uskon Sakselan pelaavan koko kauden ilman loukkeja.\nVastaus #452 : 24.03.2020 klo 20:29:21\nNyt saa toisen kausikortin puoleen hintaan, koskee myös jo kausikortin tilanneita. Ei voi ainakaan tekemättömyydestä toimistoa syyttää kyllä tässä tilanteessa.\nVastaus #453 : 25.03.2020 klo 14:14:39\nLainaus käyttäjältä: Pullis - 22.03.2020 klo 15:18:34\nNiin sitä Jannen puolesta toivoisi, mutta onko niitä kauden katkaisseita polvivammoja nyt kolme vai neljä, niin saa kyllä tähtien asennot olla kohdillaan että ehjä kausi tulee. Harmi miehen itsensä kannalta, voi vain kuvitella millaisen uran olisi kaveri tehnyt jos ei loukit olisi vaivanneet.\nVastaus #454 : 26.03.2020 klo 13:50:08\nNuo game worn -pelipaidat oli ihan kiva tempaus, mutta itse kaipaisin verkkokauppaan myyntiin myös tavallisia kannattajapaitoja. Ainakaan vuoteen verkkokaupassa ei ole ollut tarjolla kuin kauden 2018 pelipaitoja lasten koissa.\nTiedättekö onko paitoja ollut esim. viime kesänä myynnissä Tammelassa pelien yhteydessä? Eli onko ylipäätään ollut saatavilla vai puuttunut pelkästään verkkokaupasta?\nVastaus #455 : 28.03.2020 klo 20:20:05\nLainaus käyttäjältä: Härison - 28.03.2020 klo 20:01:45\nSavon Sanomat: Tuomas Rannankari kärsi urallaan vakavista aivotärähdyksistä ja univaikeuksista – pelit päättyivät urheilijan parhaassa iässä\nVastaus #456 : 29.03.2020 klo 13:10:07\nLainaus käyttäjältä: Härison - 28.03.2020 klo 20:20:05\nOhoh olipas ikävä kuulla. Varmasti aivan järkyttävän raskasta pelata, jos ei saa nukuttua öisin.\nVastaus #457 : 31.03.2020 klo 19:58:25\nMitenköhän tuolla https://www.ilveskauppa.fi/ menee jako fanituotteiden osalta? Oli tarkoituksena ostaa hiukan tuotteita siskon muksuille, mutta ei siellä futispuolen tuotteita juuri näy. Toki varmaan se yksi huivi ja pelipaita taisi olla muksujen kokoa.\nMietin vaan että kannattaisi olla jotain myytävää, kun kausareita ei tarvitse enempää niin voisi sitten ostaa jotain muuta\nVastaus #458 : 31.03.2020 klo 20:01:16\nLainaus käyttäjältä: Daigle#91 - 31.03.2020 klo 19:58:25\nMites kiekko-fanituotteet eroaa futis-fanituotteista\nVastaus #459 : 31.03.2020 klo 20:12:11\nNo mulle ei mitenkään, mutta jos tässä haluasi tukea futispuolta niin mitä ostaa? Tuskin kuitenkaan kiekkopuolen joukkuekuvasta paljon futikselle menee\nVastaus #460 : 31.03.2020 klo 20:39:38\nLainaus käyttäjältä: Daigle#91 - 31.03.2020 klo 20:12:11\nTämä taitaa ainakin olka futuspuolen kamaa https://www.ilveskauppa.fi/huppari-keltainen-lapset\nVastaus #461 : 31.03.2020 klo 20:47:13\nILF-alkuiset tuotekoodit ovat futistuotteita. ILH-alkuisia tulee välttää kuin ruttoa koronaa.\nVastaus #462 : 01.04.2020 klo 05:46:44\nVastaus #463 : 01.04.2020 klo 11:05:54\nYleisö/lippu-tuloista pitkälti riippuvainen Ilves Edustus Oy odotetusti aloittaa myös YT-neuvottelut.\nVastaus #464 : 01.04.2020 klo 12:27:58\nLainaus käyttäjältä: libertadores - 01.04.2020 klo 11:05:54\nUutislinkit jotka ei ole maksumuurin takana kiitos.\nVastaus #465 : 01.04.2020 klo 12:35:35\nLainaus käyttäjältä: lake79 - 01.04.2020 klo 12:27:58\nVastaus #466 : 01.04.2020 klo 13:11:57\nEhkä se luotettavin.\nVastaus #467 : 02.04.2020 klo 15:49:57\nCupin jatko-ohjelma arvottiin ja jos menee niin kuin elokuvissa niin tie finaaliin vie vieras-KTP:n lisäksi kotipeleissä Hakan ja HJK:n kautta.\nFinaaliryöstö sitten Turussa, Espoossa tai Kuopiossa.\nVastaus #468 : 02.04.2020 klo 16:23:54\nOstin pari lippua tuohon virtuaaliseen Pirkanmaan derbyyn, vaikka en ole vielä löytänyt tietoa mm. seuraaviin kysymyksiin?\nKetkä ovat ottelussa ohjaimissa?\nPelataanko vain yksi ottelu vai useampia?\nPeli siis pelataan Playstationilla, mutta millä pelillä? Ovatko ottelussa nähtävät joukkueet tosiaan Ilves ja Haka? Löytyvätkö nämä joukkueet tosiaan jostain pleikan futispelistä?\nLisäksi olisi kiva tietää väliaikatietoja lipunmyyntitilanteesta.\nVastaus #469 : 03.04.2020 klo 02:44:43\nLainaus käyttäjältä: ja reeperbaahn - 02.04.2020 klo 16:23:54\nPeli siis pelataan Playstationilla, mutta millä pelillä? Löytyvätkö nämä joukkueet tosiaan jostain pleikan futispelistä?\nPessiin ainakin saa ladattua Veikkausliigafilun, joten oma veikkaus menee siihen suuntaan.\nVastaus #470 : 03.04.2020 klo 13:14:55\nTuollainen tuli Instagramissa vastaan.\nEli lyhyesti pelaajat määritellään joukkueen sisäisillä pudotuspeleillä, pelejä on 2-3 ja pelinä FIFA.\nVastaus #471 : 03.04.2020 klo 13:17:29\nLainaus käyttäjältä: Nade - 03.04.2020 klo 13:14:55\nja pelinä FIFA.\nEli pelataan joku Liverpool vs Juventus " "\nVastaus #472 : 04.04.2020 klo 19:53:00\nNo ei saatana. PES:stä olisi löytynyt Ilves ja Haka. Hyvää suorittamista taas.\nVastaus #473 : 04.04.2020 klo 21:09:30\nKalliolle ja Joni Lehtoselle UEFA Pro -valmentajalisenssit https://www.ilvesjalkapallo.fi/uutiset.html?177920\nHienoa, että organisaatiossa on paljon korkeasti koulutettuja valmentajia\nVastaus #474 : 05.04.2020 klo 15:15:28\nSiis ei kai ne oikeasti pelaa jollain pepsijengeillä "derbyä"?


Toni Hinkan kolumni | Miten lämpöä etäkohtaamisiin? | Pääkirjoitus & mielipide | Tamperelainen\nToni Hinkan kolumni | Miten lämpöä etäkohtaamisiin?\nOlin jo niin tottunut etäesiintymisiin, etten muistanutkaan millainen tunnelmaero voi olla lähi- ja etäkohtaamisissa.\nOlen rakentanut takkahuoneeseeni kunnon etäkokousstudion. Olen tehnyt parhaani, jotta yhteyden kummassakin päässä voisi nauttia mahdollisimman hyvästä äänestä ja kuvasta.\nParhaimmillaan etäkokoustaminen onkin erinomaisen mukavaa silloin kun jokainen osallistuja on panostanut näkyvyyteen ja kuuluvuuteen. Vaan kokouksen laatu on lopulta yhtä hyvä kuin sen heikoin lenkki. Jos kohtaamisessa on yksikin osallistuja, jota on vaikea tai jopa mahdotonta kuulla tai joka ei näytä kuvaansa tai se on pikselimössöä, vaikuttaa se koko joukon tunnelmaan.\nKun kaikki energia menee ymmärtämisen yrittämiseen, on vaikea säteillä itsekään lämpöä muille. Ärtymys kasvaa minuutti minuutilta ja se leviää huomaamattomasti kuin virus koko osallistujajoukkoon. Kärsimys näkyy naamasta.\nÄrtymys voi kestää vielä tunteja kokouksen jälkeenkin. Näin se tunne välittyy myös seuraavaan ja sitä seuraavaan kohtaamiseen ja kohta on ison joukon päivä pilalla. Eikä kukaan tunnu tietävän, miksi näin tapahtuu.\nEi näin varmaankaan kaikilla käy. Itse vain olen kovin herkkä. Lisäksi minulla on armeijauran perintönä kuulovamma. Vaan en niille mitään voi.\nKuvan osalta valaistuksella ja kameralla on suuri merkitys.\nNo nyt taisi lipsahtaa sinne kylmyyden puolelle. Miten siis lämpöä etäkohtaamisiin?\nÄäni ja kuva kuntoon. Etenkin muita osallistujia varten. Tämä tarkoittaa äänen osalta kunnon mikrofonia ja vähäistä taustahälyä. Kuvan osalta valaistuksella ja kameralla on suuri merkitys. Ihan ok-tasolle pääsee jo muutamien kymmenien eurojen investoinnilla. Loput on ilmaista ammattitaitoa.\nIlahduttavasti nämä alkavat olla koko ajan paremmassa kunnossa. Runsaassa vuodessa hitaimmatkin alkavat oppia perusasioita.\nMietin kovasti, miten minä voisin osaltani toimia etäkokousten lämmöntuojana. Yksi keino on laittaa oma etästudioni niin mukavaksi, että hyvä oloni välittyy kaikille. Toinen keino on minimoida kanssakäyminen sellaisten henkilöiden kanssa, jotka aiheuttavat lähi- tai etä-ärtymystä. Kolmanneksi lisään varovaisesti mukavien lähikohtaamisten määrää. Ehkä niiden tunnelma välittyy sitten etänäkin.


Kaikki mitä olet aina halunnut tietää pukeutumisesta -kirjan julkkarit Kiasmassa! - CinCin!\nmalmimia\t 25 syyskuun, 2015 Styles&Trends\nKaikki mitä olet aina halunnut tietää pukeutumisesta -kirjan julkkarit Kiasmassa!\nMedian monitoiminainen, Ellen Suomeen aikanaan lanseerannut FT Mirva Saukkola julkaisi keskiviikkona yhdeksännen kirjansa Kaikki, mitä olet aina halunnut tietää pukeutumisesta. Tyylikkäät julkkarit pidettiin Kiasmassa ja paikalla oli muoti- ja liike-elämän vaikuttajia, kollegoja ja ystäviä. Tilaisuus oli lämminhenkinen ja paikan päällä sai tutustua upeaan ja rakkaudella tehtyyn kirjaan, joka kattaa pukeutumisen ja tyylin kaikki osa-alueet ihanan hienostuneella tavalla. Kirja rajautuu lähinnä klassikoiden esittelyyn, joten mitään uutta ja mullistavaa siinä ei ainakaan itselleni ollut. Tässä ote kirjailijan alkupuheesta: ”Ajatus tämän kirjan kirjoittamisesta kumpusi enemmänkin rakkaudesta tyyliin kuin muotiin. Jälkimmäinen on elämyksellinen piristäjä, joka tuo vaihtuessaan uusia ideoita ja inspiraatiota. Tyylin tulee kuitenkin perustua kestävämpiin asioihin”.\nLukemani perusteella suosittelen kirjaa perusteokseksi kaikille muodista ja tyylistä kiinnostuneille. Sopii myös oivasti lahjakirjaksi!\nPääsin samaan kuvaan juhlakalun kanssa.\nLahjapöytä täyttyi nopeasti kukista ja kuohuvasta.\nKirjassa kerrotaan vastaus muun muassa siihen ikuisuuskysymykseen, mikä on oikea helman pituus…\n…ja esitellään kattavasti asusteet, kuten maailman myydyimmät ja kopioduimmat laukkumallit. Siinä kerrotaan myös, miten erottaa aito feikistä.\nMirvalta ilmestyi viime vuonna Etiketti-käytösopas arkeen ja juhlaan -kirja. ISTV:ssä pyörii hänen ja Juri Silvennoisen humoristinen ja oivaltava Etikettikoulu-ohjelma.\nTyylistään varmat ex-mallit Sara Ramsay ja Juri Silvennoinen tietävät myös jotain pukeutumisesta.\nKirjassa opastetaan oikeanlaisen laukun hankintaan. Itselleni etualalla oleva Chanelin pikkumusta on se ainoa oikea juhlalaukku.\nHanna Sumari, anna anteeksi, etten saanut siinä valossa sinusta parempaa kuvaa! Näytit säteilevältä luonnossa.\nTarjoiluissakaan ei ollut valittamista.\nKirjat, Mirja Saukkola, Wsoy\nPrevious Post Pipsan keittokirja pienille ihmisille+lempiresepti!\nNext Post Täydellinen parka löydetty!